stanford-oval/wikipedia huggingface dataset:
กู่เจ้านายฝ่ายเหนือ

| --- | --- |
กู่เจ้านายฝ่ายเหนือ
รายละเอียด
ก่อตั้ง: พ.ศ. 2452
ที่ตั้ง: วัดสวนดอก ตำบลสุเทพ อำเภอเมืองเชียงใหม่ จังหวัดเชียงใหม่
ประเทศ: ประเทศไทย
ชนิด: สุสานหลวง
จำนวนหลุมศพ: มากกว่า 100 กู่


 โบราณสถานที่ขึ้นทะเบียนโดยกรมศิลปากร
ขึ้นเมื่อ: 8 มีนาคม พ.ศ. 2478
เป็นส่วนหนึ่งของ: วัดสวนดอก
เลขอ้างอิง: 0003609
 
 
 
กู่เจ้านายฝ่ายเหนือ หรือ สุสานราชตระกูล ณ เชียงใหม่ เป็นสุสานหลวงที่เจ้าดารารัศมี พระราชชายาในพระบาทสมเด็จพระจุลจอมเกล้าเจ้าอยู่หัว โปรดฯ ให้อัญเชิญรวบรวมพระบรมอัฐิ และพระอัฐิของเจ้าหลวงและพระบรมวงศานุวงศ์ของราชวงศ์ทิพย์จักร ที่ครองนครเชียงใหม่มาประดิษฐานรวมกัน ณ บริเวณลาน วัดสวนดอก (พระอารามหลวง) โดยเกิดจากพระดำริเมื่อปี พ.ศ. 2452 พระราชชายาดารารัศมีทรงพิจารณาเห็นว่า (กู่) อนุสาวรีย์เจ้าผู้ครองนครและพระญาติพระวงศ์ทั้งหลายตั้งอยู่ใกล้ริมฝั่งแม่น้ำปิง ทางทิศตะวันตกนั้น (ตลาดวโรรสแถวตรอกข่วงเมรุ) ไม่เหมาะสม ดังนั้นจึงคิดที่จะหาที่ใหม่ซึ่งก็คือบริเวณวัดสวนดอกในปัจจุบันที่มีอาณาบริเวณกว้างขวาง ภายหลังเมื่อเจ้าดารารัศมี พระราชชายา สิ้นพระชนม์ ได้อัญเชิญแบ่งพระอัฐิของพระองค์มาประดิษฐานไว้ ณ กู่เจ้านายฝ่ายเหนือแห่งนี้ (อีกส่วนหนึ่งแบ่งประดิษฐานไว้ในสุสานหลวง วัดราชบพิธสถิตมหาสีมารามราชวรวิหาร)
ปัจจุบันกู่เจ้านายฝ่ายเหนือ ได้ถูกจดทะเบียนให้เป็นโบราณสถานสำคัญ ภายใต้การกำกับดูแลของกรมศิลปากร ขึ้นทะเบียนเป็นโบราณสถานแห่งชาติ ในราชกิจจานุเบกษา เล่มที่ 52 ตอนที่ 75 ลงวันที่ 8 มีนาคม 2478
การนำพระอัฐิและอัฐิของผู้ใดไปประดิษฐานในบริเวณกู่แห่งนี้ นับแต่อดีตมาจนถึงปัจจุบันต้องผ่านการพิจารณาจากผู้ดูแลรับผิดชอบ 2 ฝ่ายคือ ฝ่ายสายตระกูล ณ เชียงใหม่ และฝ่ายวัดสวนดอก โดยความเห็นชอบของเจ้าอาวาส จะถือหลักปฏิบัติว่าต้องเป็นอัฐิบุคคลที่เป็นลูกหลานและเครือญาติของเจ้าหลวง
ลำดับกู่

กู่เจ้านายฝ่ายเหนือ ประกอบไปด้วยกู่จำนวนมาก ซึ่งภายในกู่จะบรรจุอัฐิเชื้อพระวงศ์ที่สำคัญ ดังนี้
| --- | --- |
 กู่พระเจ้ากาวิละ  กู่พระยาธรรมลังกา  กู่พระยาคำฟั่น  กู่พระยาพุทธวงศ์  กู่พระเจ้ามโหตรประเทศ  กู่พระเจ้ากาวิโลรสสุริยวงศ์  กู่พระเจ้าอินทวิชยานนท์  กู่เจ้าอินทวโรรสสุริยวงษ์  กู่เจ้าแก้วนวรัฐ  กู่เจ้าดารารัศมี พระราชชายา:    กู่แม่เจ้าอุษา   กู่แม่เจ้าทิพย์เกษร   กู่แม่เจ้ารินคำ   กู่แม่เจ้าพิณทอง   กู่แม่เจ้าจามรี   กู่เจ้าอุตรการโกศล (ศุขเกษม ณ เชียงใหม่)   กู่เจ้าราชบุตร (วงษ์ตะวัน ณ เชียงใหม่)   กู่เจ้าราชภาคินัย (เมืองชื่น ณ เชียงใหม่)   กู่ท่านผู้หญิงฉัตรสุดา วงศ์ทองศรี   กู่เจ้ากอแก้วประกายกาวิล ณ เชียงใหม่
ดูเพิ่ม

ภาพถ่ายทางอากาศของ กู่เจ้านายฝ่ายเหนือ
ภาควิชาธรณีวิทยา จุฬาลงกรณ์มหาวิทยาลัย

| --- | --- |
Department of Geology,  Faculty of Science, Chulalongkorn University

สถาปนา: 14 กรกฎาคม พ.ศ. 2502
หัวหน้าภาควิชา: ผศ.ดร.อัคนีวุธ จิรภิญญากุล
ที่อยู่: คณะวิทยาศาสตร์ จุฬาลงกรณ์มหาวิทยาลัย  ถนนพญาไท แขวงวังใหม่ เขตปทุมวัน กรุงเทพมหานคร
มาสคอต: รูปของบรรพชีวินแอมโมไนต์และค้อนธรณีวิทยา
เว็บไซต์: www.geo.sc.chula.ac.th
ภาควิชาธรณีวิทยา จุฬาฯ ถ่ายเมื่อวันที่ 11 ตุลาคม พ.ศ. 2548
ภาควิชาธรณีวิทยา คณะวิทยาศาสตร์  จุฬาลงกรณ์มหาวิทยาลัย เป็นหน่วยงานด้านการศึกษาแรกของประเทศไทย ที่เปิดให้มีการเรียนการสอนด้านธรณีวิทยาในระดับมหาวิทยาลัยอย่างเป็นทางการ โดยเปิดทำการสอนตั้งแต่ พ.ศ. 2501 และรับอนุมัติจากสภามหาวิทยาลัยให้จัดตั้งเป็นภาควิชาธรณีวิทยาขึ้นในคณะวิทยาศาสตร์ จุฬาลงกรณ์มหาวิทยาลัย อย่างเป็นทางการเมื่อปี พ.ศ. 2502   ปัจจุบันเปิดสอนทั้งในระดับปริญญาตรี โท และเอก ในหลักสูตร ธรณีวิทยา และ โลกศาสตร์ (วิทยาศาสตร์โลก)
สัญลักษณ์ของภาควิชาธรณีวิทยา จุฬาฯ

สัญลักษณ์ของภาควิชาธรณีวิทยา จุฬาฯ เป็นรูปของบรรพชีวินแอมโมไนต์และค้อนธรณีวิทยา
แอมโมไนต์ หนึ่งในสัญลักษณ์ของภาควิชาธรณีวิทยา จุฬาฯ
ค้อนธรณีวิทยา อีกหนึ่งในสัญลักษณ์ของภาควิชาธรณีวิทยา จุฬาฯ
สัญลักษณ์ของภาควิชาธรณีวิทยา จุฬาลงกรณ์มหาวิทยาลัย ซึ่งเป็นหน่วยงานด้านการศึกษาแรกของประเทศไทยที่เปิดให้มีการเรียนการสอนด้านธรณีวิทยาในระดับมหาวิทยาลัยอย่างเป็นทางการ โดยเปิดทำการสอนตั้งแต่ พ.ศ. 2501 มีลักษณะเป็นรูปของบรรพชีวินหรือซากดึกดำบรรพ์หรือฟอสซิลของแอมโมไนต์และค้อนธรณีวิทยา ปัจจุบันยังไม่มีบันทึกว่า เพราะเหตุใดทางภาควิชาธรณีวิทยา จุฬาลงกรณ์มหาวิทยาลัย จึงเลือกใช้ทั้งสิ่งเป็นสัญลักษณ์ของหน่วยงาน แต่เป็นที่ทราบกันดีว่า สำหรับค้อนธรณีวิทยานั้น เป็นอุปกรณ์สำคัญประจำตัวของนักธรณีวิทยาทุกคน ดังที่ปรากฏในบทเพลงประจำกลุ่มของกลุ่มนิสิตและนักศึกษาสาขาวิชาธรณีวิทยาที่ยังมีการสืบทอดและขับร้องให้นิสิตนักศึกษาที่เข้าใหม่ทุกคนได้เรียนรู้
ชมรมนิสิตเก่าธรณีวิทยา จุฬาลงกรณ์มหาวิทยาลัย

ปัจจุบัน มีนิสิตสำเร็จการศึกษาจากภาควิชาธรณีวิทยา คณะวิทยาศาสตร์ จุฬาลงกรณ์มหาวิทยาลัยแล้วหลายรุ่น ด้วยความรักและความสัมพันธ์อันดีที่มีต่อกันระหว่างกลุ่มนิสิตเก่าธรณีวิทยา จุฬาลงกรณ์มหาวิทยาลัย กลุ่มนิสิตเหล่านี้จึงได้จัดตั้งหน่วยงานที่เรียกว่า ชมรมนิสิตเก่าธรณีวิทยา จุฬาลงกรณ์มหาวิทยาลัย โดยมีนโยบายการดำเนินงานของชมรมฯ ดังต่อไปนี้
ส่งเสริมและกระชับความสัมพันธ์ระหว่างสมาชิกเพื่อเสริมสร้างความสามัคคีและความร่วมมือช่วยเหลือซึ่งกันและกัน
ดำเนินการให้สมาชิกได้รับประโยชน์จากชมรมฯมากที่สุดโดยการบริการความช่วยเหลือและสงเคราะห์สมาชิก
ส่งเสริม พัฒนา และเผยแพร่วิชาการธรณีวิทยาด้านต่าง ๆ เพื่อยกระดับมาตรฐานการประกอบอาชีพธรณีวิทยาให้ความร่วมมือกับชมรม สมาคมมหาวิทยาลัย หน่วยงานต่าง ๆ ของรัฐและเอกชนทั้งในและต่างประเทศ
เป็นศูนย์กลางในการรวบรวมและแลกเปลี่ยนข้อมูลข่าวสาร แก่สมาชิก
เครื่องหมายของชมรมนิสิตเก่าธรณีวิทยา จุฬาลงกรณ์มหาวิทยาลัย เครื่องหมายเป็น รูปหกเหลี่ยมซึ่งหมายถึง หน้าตัดผลึกทับทิมสยามล้อมวงกลม ซึ่งมีพระเกี้ยวอยู่ภายใน ระหว่างหกเหลี่ยมและวงกลมเขียนชื่อ "ชมรมนิสิตเก่าธรณีวิทยา" ไว้ด้านบนและ "CUGA" ไว้ด้านล่าง
สื่อสัมพันธ์ ชมรมนิสิตเก่าธรณีวิทยาจุฬาลงกรณ์มหาวิทยาลัย เป็นอีกหนึ่งรูปแบบที่ชมรมนิสิตเก่าธรณีวิทยา จุฬาลงกรณ์มหาวิทยาลัย ได้จัดทำขึ้น เพื่อดำเนินการตามนโยบายการดำเนินงานของชมรมฯ เป็นสื่อสัมพันธ์ที่เผยแพร่วิชาการธรณีวิทยาด้านต่าง ๆ เพื่อยกระดับมาตรฐานการประกอบอาชีพธรณีวิทยาภายในประเทศไทย และยังเป็นศูนย์กลางในการรวบรวมและแลกเปลี่ยนข้อมูลข่าวสาร แก่สมาชิก
หน่วยงานในความร่วมมือของภาควิชาธรณีวิทยา จุฬาลงกรณ์มหาวิทยาลัย

กรมทรัพยากรธรณี เป็นหน่วยงานแรกของประเทศไทยที่มีการทำงานและการศึกษาด้านธรณีวิทยา  พระบาทสมเด็จพระจุลจอมเกล้าเจ้าอยู่หัว รัชกาลที่ 5 ได้มีพระบรมราชโองการ โปรดเกล้าโปรดกระหม่อม ให้ประกาศตั้ง กรมราชโลหกิจและภูมิวิทยา ขึ้นในกระทรวงเกษตราธิการ เมื่อวันที่ 1 มกราคม ร.ศ. 110 (พ.ศ. 2434) นับจนถึงขณะนี้ เป็นเวลา 115 ปีแล้ว และต่อมาได้ย้ายสังกัดไปขึ้นกับกระทรวงต่าง ๆ ตามยุคสมัย 6 กระทรวง คือ กระทรวงเกษตราธิราช กระทรวงมหาดไทย กระทรวงพระคลังมหาสมบัติ กระทรวงเศรษฐการ กระทรวงอุตสาหกรรม และกระทรวงพัฒนาการแห่งชาติ โดย ได้เปลี่ยนชื่อเป็น กรมทรัพยากรธรณี เมื่อครั้งสังกัด กระทรวงพัฒนาการแห่งชาติ ภายหลังจากการปฏิรูประบบราชการเมื่อวันที่ 3 ตุลาคม พ.ศ. 2545 กรมทรัพยากรธรณี ได้ย้ายมาสังกัด กระทรวงทรัพยากรธรรมชาติและสิ่งแวดล้อม
แหล่งข้อมูลอื่น

ภาควิชาธรณีวิทยา คณะวิทยาศาสตร์ จุฬาลงกรณ์มหาวิทยาลัย
ชมรมนิสิตเก่าธรณีวิทยา จุฬาลงกรณ์มหาวิทยาลัย เก็บถาวร 2006-03-05 ที่ เวย์แบ็กแมชชีน
กระจกหกด้าน

| กระจกหกด้าน |
| --- | --- |
ประเภท: สารคดีสั้น
พัฒนาโดย: บริษัท ทริลเลี่ยนส์ แอนด์ ทรีไลอ้อนส์ จำกัด
บรรยายโดย: สุชาดี มณีวงศ์
ผู้ประพันธ์ดนตรีแก่นเรื่อง: Mannheim Steamroller
ดนตรีแก่นเรื่องเปิด: Dancing Flames
ประเทศแหล่งกำเนิด:  ไทย
ภาษาต้นฉบับ: ภาษาไทย
การผลิต
ผู้อำนวยการสร้าง: สุชาดี มณีวงศ์
ความยาวตอน: 15 นาที
ออกอากาศ
เครือข่าย: ช่อง 7
ออกอากาศ: 1 สิงหาคม พ.ศ. 2526 (41 ปีก่อน) (2526-08-01)
กระจกหกด้าน เป็นรายการโทรทัศน์ประเภทสารคดีสั้น ในช่วงแรกกระจกหกด้านจะออกอากาศทุกเย็นวันจันทร์ – วันอังคาร เวลา 16:00–16:15 น. ย้ายเวลาออกอากาศไปเป็นพฤหัสบดี – ศุกร์ เวลา 11:15–11:30 น. ย้ายเวลาออกอากาศไปเป็นพุธ – พฤหัสบดี เวลา 15:45–16:00 น. ย้ายเวลาออกอากาศไปเป็นศุกร์ เวลา 17:45–18:00 น. ย้ายเวลาออกอากาศไปเป็นเสาร์ เวลา 16:15–16:30 น. ปัจจุบัน ย้ายเวลาออกอากาศไป เป็นวันพุธ เวลา 12:45-13:00 น. ทางช่อง 7HD เริ่มออกอากาศครั้งแรก เมื่อวันที่ 1 สิงหาคม พ.ศ. 2526 และรายการกระจกหกด้านจะเป็นรายการสารคดีสั้นที่ออกอากาศยาวนานกว่า 41 ปี และกระจกหกด้านออกอากาศสารคดีสั้นวันละ 15 นาทีและ นับเป็นรายการสารคดีที่มีระดับความนิยมสูงสุด ชื่อรายการ กระจกหกด้าน มาจากคำสอนของสมเด็จพระพุฒาจารย์ (โต พรหมรังสี) ที่ว่า คนเราทุกวันนี้ ดีแต่ส่องกระจกด้านหน้าแต่เพียงด้านเดียว ให้เอากระจกหกด้านมาส่องเสียบ้าง แล้วจะเห็นเอง
สารคดีสั้นทุกชุดของรายการ นางสุชาดี มณีวงศ์ ซึ่งเป็นผู้ก่อตั้งบริษัทผู้ผลิตรายการ รับหน้าที่บรรยายและคัดสรรข้อมูลที่นำมาผลิต นอกจากนี้ เมื่อวันที่ 1 สิงหาคม พ.ศ. 2546 ยังมีการเปิดเว็บไซต์ที่รวบรวมสารคดีที่ออกอากาศไปแล้ว โดยแบ่งเป็น 6 หมวดหมู่ ได้แก่ ศิลปวัฒนธรรม ชีวิตและสิ่งแวดล้อม อาหารและโภชนาการ สุขภาพและวิทยาศาสตร์ บุคคลและสังคม รวมถึงปกิณกะสาระคติ
นับตั้งแต่การออกอากาศเป็นครั้งแรกมาจนถึงปัจจุบันนี้ เพลงประกอบธีมเปิดของรายการใช้เพลง Dancing Flames ของวง Mannheim Steamroller โดยภายหลังยังคงใช้เพลง Dancing Flames มาใส่จังหวะในแนวอินเดียแต่ยังคงแนวทำนองเดิมไว้ แต่มีการเปลี่ยนแปลงภาพกราฟิกซึ่งขึ้นอยู่กับการปรับเปลี่ยนรูปแบบรายการ
ต่อมาในวันที่ 28 สิงหาคม พ.ศ. 2558 รายการ กระจกหกด้าน ได้เพิ่มรายการใหม่ ในรูปแบบสมัยใหม่ (รวมถึงภาพ เสียง และกราฟิกแบบสมัยใหม่) เพื่อได้สาระอีกส่วนหนึ่ง ในชื่อ กระจกหกด้านบานใหม่
รางวัล

รางวัลเมขลา ประเภทรายการสารคดีสั้นดีเด่น
รางวัลเมขลา ประเภทรายการความรู้และสาระดีเด่น
รางวัลเมขลา ประเภทรายการส่งเสริมความรู้ทั่วไปดีเด่น
รางวัลโทรทัศน์ทองคำ ประเภทรายการสารคดียอดเยี่ยม
รางวัลโทรทัศน์ทองคำ ประเภทส่งเสริมศิลปวัฒนธรรม
รางวัลโทรทัศน์ทองคำ ประเภทความรู้ยอดเยี่ยม
รางวัลโทรทัศน์ทองคำ ประเภทสารคดียาว
รางวัลโทรทัศน์ทองคำ รายการส่งเสริมศิลปวัฒนธรรมดีเด่น ประเภทรายการสั้น
สื่อมวลชนดีเด่นเพื่อเยาวชน สำนักงานคณะกรรมการส่งเสริมและประสานงานเยาวชนแห่งชาติ (ส.ย.ช.)
สื่อมวลชนดีเด่นประเภทสารคดีโทรทัศน์ จากมูลนิธิสื่อมวลชนคาทอลิกประเทศไทย
รางวัลส่งเสริมการอนุรักษ์พลังงานประเภทผู้ผลิตรายการโทรทัศน์ จากกระทรวงพลังงาน
รายการโทรทัศน์สร้างสรรค์สิ่งแวดล้อมยอดเยี่ยม ชมรมสภาวะแวดล้อมสยาม
ผู้ผลิตสารคดีทางโทรทัศน์ เพื่อชมรมสภาวะแวดล้อมสยาม รักษาสภาพแวดล้อมที่ดีของประเทศไทย (ปี 2530 , 2531 , 2532 , 2534 , 2535 , 2536 , 2537 และ 2540)
แหล่งข้อมูลอื่น

รายการย้อนหลังกระจกหกด้าน – โดยทาง ยูทูบ.
อำเภอน้ำเกลี้ยง

| อำเภอน้ำเกลี้ยง |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Nam Kliang
จากซ้ายไปขวา:  ตัวอำเภอน้ำเกลี้ยง  ป่าสนสองใบ 200 ปี  สถานีวนวัฒนวิจัยห้วยทา 
คำขวัญ: น้ำเกลี้ยงนามพันธุ์ไม้ ถิ่นชาวสวยน้ำใจดี มีลำห้วยมากหลาย ป่าสนสองใบร่มรื่น ชื่นชมวัฒนธรรมหลายภาษา งามตระการตาบุญผะเหวด
แผนที่จังหวัดศรีสะเกษ เน้นอำเภอน้ำเกลี้ยง
พิกัด: 14°55′42″N 104°30′48″E﻿ / ﻿14.92833°N 104.51333°E﻿ / 14.92833; 104.51333
ประเทศ:  ไทย
จังหวัด: ศรีสะเกษ
พื้นที่
 • ทั้งหมด: 236.17 ตร.กม. (91.19 ตร.ไมล์)
ประชากร (2565)
 • ทั้งหมด: 44,454 คน
 • ความหนาแน่น: 188.20 คน/ตร.กม. (487.4 คน/ตร.ไมล์)
รหัสไปรษณีย์ : 33130
รหัสภูมิศาสตร์: 3315
ที่ตั้งที่ว่าการ: ที่ว่าการอำเภอน้ำเกลี้ยง หมู่ที่ 5 ตำบลน้ำเกลี้ยง อำเภอน้ำเกลี้ยง จังหวัดศรีสะเกษ 33130
 ส่วนหนึ่งของสารานุกรมประเทศไทย
น้ำเกลี้ยง เป็นอำเภอหนึ่งของจังหวัดศรีสะเกษ เป็นที่ตั้งของสถานีวนวัฒนวิจัยห้วยทา ซึ่งเป็นพื้นที่อนุรักษ์ป่าสนสองใบที่ราบเพียงแห่งเดียวของจังหวัดศรีสะเกษ ซึ่งมีอายุกว่า 200 ปี และยังเป็นพื้นที่ 1 ใน 3 ของภาคตะวันออกเฉียงเหนือที่พบป่าสนสองใบ และเป็นที่ตั้งของเขตประวัติศาสตร์เมืองโบราณพังคู-แหล่งโบราณคดีบ้านขี้เหล็ก
ที่ตั้งและอาณาเขต

อำเภอน้ำเกลี้ยงมีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับอำเภอเมืองศรีสะเกษและอำเภอกันทรารมย์
ทิศตะวันออก ติดต่อกับอำเภอโนนคูณ
ทิศใต้ ติดต่อกับอำเภอเบญจลักษ์และอำเภอศรีรัตนะ
ทิศตะวันตก ติดต่อกับอำเภอพยุห์
ประวัติ

พื้นที่ของอำเภอน้ำเกลี้ยงเดิมเป็นที่รู้จักในชื่อ บ้านน้ำเกลี้ยง อยู่ในเขตการปกครองในเขตอำเภอกันทรารมย์ จังหวัดศรีสะเกษ ซึ่งตำบลน้ำเกลี้ยงตั้งขึ้นเป็นตำบลตั้งแต่ พ.ศ. 2441 (ค.ศ. 1898) ในประเทศไทย เป็นปีที่ 117 แห่งกรุงรัตนโกสินทร์ และเป็นปีที่ 31 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี ร.ศ. 116 เข้ามาตั้งบ้านเรือนอาศัยอยู่บริเวณนี้มาเป็นเวลาหลายสิบปี บริเวณบ้านไร่เอราวัณ ตำบลเขิน เริ่มแรกได้ประกอบอาชีพทางเกษตรกรรมปลูกผัก ผลไม้ ได้ถ่ายทอดวัฒนธรรมต่อ ๆ กันมาหลายอย่าง จนกระทั่งเมื่อมีคราวสงคราม ได้มีกองทัพเดินทางมาใช้บริเวณดังกล่าวเป็นจุดพักค้างคืน บรรดาช้าง ม้า และสัตว์ต่าง ๆ ที่มากับกองทัพได้กิน ทำลาย พืชผักต่าง ๆ ของชาวบ้าน เมื่อเป็นเช่นนั้นชาวบ้านจึงอพยพมาตั้งถิ่นฐานใหม่บริเวณต้นไม้ใหญ่ คือ "ต้นน้ำเกลี้ยง" เป็นเหตุให้เรียกชื่อหมู่บ้านเป็น "น้ำเกลี้ยง" จนถึงปัจจุบัน
พ.ศ. 2528 กรมการปกครองได้พิจารณาดำเนินการจัดตั้งกิ่งอำเภอ ซึ่งจังหวัดศรีสะเกษได้เสนอขอตั้งกิ่งอำเภอน้ำเกลี้ยงในท้องที่อำเภอกันทรารมย์ ซึ่งกรมการปกครองได้บรรจุเข้าแผนการจัดตั้งกิ่งอำเภอและอำเภอระยะ 8 ปี (พ.ศ. 2528 - 2537) กระทั่งเมื่อวันที่ 21 มกราคม พ.ศ. 2529 ทางราชการได้แบ่งพื้นที่การปกครองออกมาตั้งเป็น กิ่งอำเภอน้ำเกลี้ยง ลงวันที่ 3 มกราคม พ.ศ. 2529 โดยมีผลบังคับตั้งแต่วันที่ 22 มกราคม ปีเดียวกัน และในวันที่ 10 ตุลาคม พ.ศ. 2529 ได้มีประกาศกระทรวงมหาดไทยให้แยกบางหมู่บ้านออกมาจากการปกครองของตำบลน้ำเกลี้ยง รวมตั้งเป็นตำบลเขิน และในวันที่ 17 สิงหาคม พ.ศ. 2533 ได้มีประกาศกระทรวงมหาดไทยให้แยกบางหมู่บ้านออกมาจากการปกครองของตำบลละเอาะกับตำบลเขิน รวมตั้งเป็นตำบลรุ่งระวี
เมื่อกิ่งอำเภอน้ำเกลี้ยงมีสภาพชุมชนและชุมนุมการค้าหนาแน่นหรือมีสภาพเจริญขึ้นกว่าเดิมมาก จึงได้มีพระราชกฤษฎีกายกฐานะตั้งขึ้นเป็น อำเภอน้ำเกลี้ยง ตามประกาศกระทรวงมหาดไทยลงวันที่ 27 พฤษภาคม พ.ศ. 2537 โดยให้มีผลตั้งแต่วันที่ 3 มิถุนายน ปีเดียวกัน เพื่อปรับปรุงประสิทธิภาพการบริหารงานของหน่วยบริหารราชการส่วนภูมิภาค จนกระทั่งในวันที่ 4 มกราคม พ.ศ. 2539 ได้มีประกาศกระทรวงมหาดไทยให้แยกบางหมู่บ้านออกมาจากการปกครองของตำบลน้ำเกลี้ยง รวมตั้งเป็นตำบลคูบ จึงมีการปกครองระดับตำบลทั้งหมด 6 ตำบล
จุดเด่น

อำเภอน้ำเกลี้ยงเป็นที่ตั้งของสถานีวนวัฒนวิจัยห้วยทา ซึ่งมีสนสองใบ เป็นพื้นที่อนุรักษ์พื้นที่ป่าสนสองใบที่ราบแหล่งสุดท้ายของจังหวัดศรีสะเกษ ซึ่งมีอายุกว่า 200 ปี และยังเป็นพื้นที่ 1 ใน 3 ของภาคตะวันออกเฉียงเหนือที่พบป่าสนสองใบ สังกัดองค์การอุตสาหกรรมป่าไม้ (อ.อ.ป.) สำนักการป่าชุมชน กรมป่าไม้ กระทรวงทรัพยากรธรรมชาติและสิ่งแวดล้อม กับหน่วยป้องกันรักษาที่ ศก.5 (ห้วยขะยุง - หนองม่วง) จัดตั้งให้เป็นป่าคุ้มครอง ตามประกาศกระทรวงมหาดไทยลงวันที่ 1 ธันวาคม พ.ศ. 2491 โดยมีผลบังคับตั้งแต่วันที่ 14 ธันวาคม ปีเดียวกัน
ต่อมาได้ให้เป็นพื้นที่ป่าสงวนแห่งชาติ ตามประกาศกระทรวงมหาดไทยลงวันที่ 24 เมษายน พ.ศ. 2512 โดยมีผลบังคับตั้งแต่วันที่ 27 พฤษภาคม ปีเดียวกัน เนื่องจากป่าแห่งนี้มีไม้ยาง ไม้กระบาก ไม้พะยอม ไม้ประดู่ ไม้พะยุง ไม้ตะเคียน ไม้สน และไม้ชนิดอื่นซึ่งมีค่าจำนวนมาก และมีของป่ากับทรัพยากรธรรมชาติอื่นด้วย สมควรกำหนดให้เป็นป่าสงวนแห่งชาติ เพื่อรักษาสภาพป่า ไม้ ของป่า และทรัพยากรธรรมชาติอื่นไว้
การแบ่งเขตการปกครอง > การปกครองส่วนภูมิภาค

อำเภอน้ำเกลี้ยงแบ่งเขตการปกครองย่อยออกเป็น 6 ตำบล 75 หมู่บ้าน ได้แก่
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| 1. | น้ำเกลี้ยง |  |  | (Nam Kliang) |  |  | 10 หมู่บ้าน |
| 2. | ละเอาะ |  |  | (La-o) |  |  | 13 หมู่บ้าน |
| 3. | ตองปิด |  |  | (Tong Pit) |  |  | 14 หมู่บ้าน |
| 4. | เขิน |  |  | (Khoen) |  |  | 13 หมู่บ้าน |
| 5. | รุ่งระวี |  |  | (Rung Rawi) |  |  | 15 หมู่บ้าน |
| 6. | คูบ |  |  | (Khup) |  |  | 10 หมู่บ้าน |
การแบ่งเขตการปกครอง > การปกครองส่วนท้องถิ่น

ท้องที่อำเภอน้ำเกลี้ยงประกอบด้วยองค์กรปกครองส่วนท้องถิ่น 6 แห่ง ได้แก่
องค์การบริหารส่วนตำบลน้ำเกลี้ยง ครอบคลุมพื้นที่ตำบลน้ำเกลี้ยงทั้งตำบล
องค์การบริหารส่วนตำบลละเอาะ ครอบคลุมพื้นที่ตำบลละเอาะทั้งตำบล
องค์การบริหารส่วนตำบลตองปิด ครอบคลุมพื้นที่ตำบลตองปิดทั้งตำบล
องค์การบริหารส่วนตำบลเขิน ครอบคลุมพื้นที่ตำบลเขินทั้งตำบล
องค์การบริหารส่วนตำบลรุ่งระวี ครอบคลุมพื้นที่ตำบลรุ่งระวีทั้งตำบล
องค์การบริหารส่วนตำบลคูบ ครอบคลุมพื้นที่ตำบลคูบทั้งตำบล
บริเวณแยกน้ำเกลี้ยง ทางหลวงแผ่นดินหมายเลข 2125 บ้านไฮ - กันทรารมย์ ตำบลน้ำเกลี้ยง
โรงเรียนการป่าไม้

| โรงเรียนการป่าไม้> ที่ตั้ง |
| --- | --- |
ถนนคุ้มเดิม ตำบลในเวียง อำเภอเมืองแพร่ จังหวัดแพร่
ข้อมูล
สถาปนา: 1 พฤษภาคม พ.ศ. 2479
สังกัด: กรมป่าไม้
ปัจจุบันเป็นสถาบันประชารัฐพิทักษ์ป่า สังกัดกรมอุทยานแห่งชาติ สัตว์ป่า และพันธุ์พืช
โรงเรียนป่าไม้ (พ.ศ. 2479 - พ.ศ. 2536) หรือ ปัจจุบันคือสถาบันประชารัฐพิทักษ์ป่า สังกัด ส่วนฝึกอบรม สำนักบริหารงานกลาง กรมอุทยานแห่งชาติ สัตว์ป่า และพันธุ์พืช กระทรวงทรัพยากรธรรมชาติและสิ่งแวดล้อม ในอดีตเป็นโรงเรียนที่รับนักเรียนมัธยมศึกษาตอนปลาย เข้าศึกษาในวิชาการป่าไม้ ตั้งอยู่ ณ ถนนคุ้มเดิม ตำบลในเวียง อำเภอเมืองแพร่ จังหวัดแพร่
ก่อนจะเป็นโรงเรียนป่าไม้

ในอดีตรัฐบาลมีความพยายามที่จะดำเนินการสำรวจสถานการณ์ไม้สัก ในพื้นที่มณฑลพายัพ โดยขอความร่วมมือไปยังรัฐบาลอินเดียของอังกฤษ เพื่อยืมตัวข้าราชการที่มีความรู้ ความสามารถในการป่าไม้ ซึ่งรัฐบาลอินเดียของอังกฤษได้ให้รัฐบาลไทยยืมตัว Mr.H.Slade เข้ามาช่วยงานด้านการป่าไม้ของไทย ตั้งแต่เดือนมกราคม พ.ศ. 2438 และได้ดำเนินการแล้วเสร็จเมื่อวันที่ 21 มิถุนายน พ.ศ. 2439 ในครั้งนั้น Mr.H.Slade ได้กราบทูลพระเจ้าน้องยาเธอ พระองค์เจ้าดิศวรกุมาร กรมหมื่นดำรงราชานุภาพ เสนาบดีกระทรวงมหาดไทย เมื่อวันที่ 26 มิถุนายน พ.ศ. 2439 ถึงข้อบกพร่องต่างๆ รวมถึงการศึกษาและการฝึกฝนทางวิชาการป่าไม้ของคนไทย ซึ่งในระยะนั้นยังไม่มีผู้ที่มีความรู้ ความสามารถทางวิชาการป่าไม้เลย
ในปี พ.ศ. 2458 จึงมีการจัดตั้งโรงเรียนสอนวิชาการป่าไม้ขึ้นครั้งแรกในประเทศไทย โดยจัดตั้งขึ้นในแผนกยันตรศึกษา โรงเรียนข้าราชการพลเรือน วังใหม่สระปทุม ทำการสอนวิชาการป่าไม้เบื้องต้น หลักสูตร 2 ปี แต่หลังจากเปิดทำการสอนได้เพียง 3 ปี ก็ต้องเลิกไปเนื่องจากไม่มีผู้สนใจเรียน
การเริ่มก่อตั้งโรงเรียนป่าไม้

เมื่อบริษัท อีสเอเชียติก จำกัด หมดสัญญาการเช่าพื้นที่ในจังหวัดแพร่เพื่อใช้เป็นที่พักอาศัยและที่ทำการของบริษัท ได้มอบอาคารสถานที่ให้กับกรมป่าไม้ เพื่อใช้ในกิจการของกรมป่าไม้ ในเดือนตุลาคม พ.ศ. 2478 โดยพระยาพนานุจร (เปล่ง สาครบุตร) อธิบดีกรมป่าไม้ ได้จัดตั้งเป็นโรงเรียนในฐานะเป็น "กองโรงเรียนป่าไม้" และมอบหมายให้หลวงวิลาสวันวิท (เมธ รัตนประสิทธิ์) เป็นหัวหน้ากอง มีหน้าที่ให้การศึกษาด้านวิชาการป่าไม้ ระดับประกาศนียบัตรวิชาชีพ แก่เจ้าหน้าที่ของกรมป่าไม้ในระดับล่าง ตลอดจนบุคคลภายนอกที่มีความสนใจ
โรงเรียนป่าไม้ ได้เปิดทำการเรียนการสอนอย่างเป็นทางการ เมื่อวันที่ 1 พฤษภาคม พ.ศ. 2479 โดยรับนักศึกษาจำนวน 25 คน จากการสอบแข่งขันของข้าราชการกรมป่าไม้ และบุคคลภายนอกที่สำเร็จการศึกษาชั้นมัธยมปีที่ 8 ต่อมาในปี พ.ศ. 2486 ได้เลื่อนฐานะโรงเรียนป่าไม้เป็น "วิทยาลัยวนศาสตร์ มหาวิทยาลัยเกษตรศาสตร์" ทำการสอนระดับอนุปริญญา หลักสูตร 3 ปี จนกระทั่งปี พ.ศ. 2499 ได้ขยายหลักสูตรเป็นปริญญาตรี 5 ปี และย้ายสถานที่ทำการสอนจากเดิม มาเป็นคณะวนศาสตร์ มหาวิทยาลัยเกษตรศาสตร์ บางเขน กรุงเทพมหานคร
ยุคโรงเรียนป่าไม้ พ.ศ. 2499 - พ.ศ. 2536

กรมป่าไม้ ได้เปิดทำการเรียนการสอน ณ โรงเรียนป่าไม้ จังหวัดแพร่ อีกครั้ง ในวันที่ 17 พฤษภาคม พ.ศ. 2499 โดยเปิดทำการสอนหลักสูตรประกาศนียบัตรวิชาการป่าไม้ (หลักสูตร 2 ปี) มีนายรัตน์ พนมขวัญ เป็นผู้อำนวยการโรงเรียน รับนักศึกษาจำนวน 50 คน จากข้าราชการของกรมป่าไม้ ต่อมาในปี พ.ศ. 2504 ได้ขยายจำนวนเพิ่มขึ้นเป็น 100 คน
ในปี พ.ศ. 2507 ได้มีการเปิดรับสมัครบุคคลภายนอกที่สำเร็จการศึกษาชั้นมัธยมศึกษาปีที่ 8 ร่วมกับการคัดเลือกข้าราชการของกรมป่าไม้ และในปี พ.ศ. 2508 จึงได้เปิดรับบุคคลภายนอกทั้งหมด ในจำนวน 200 คน จากนักเรียนสายวิทย์-คณิต จนถึงปี พ.ศ. 2536 จึงได้ยุติการเปิดสอนของโรงเรียนการป่าไม้ รวมนักศึกษาของโรงเรียนทั้งสิ้น 36 รุ่น มีผู้จบการศึกษาจากโรงเรียนป่าไม้ 6,080 คน
ยุคโรงเรียนการป่าไม้ เพื่อการฝึกอบรมข้าราชการ

ในปี พ.ศ. 2535 ได้มีการปรับโครงสร้างของหน่วยงาน ทำให้โรงเรียนป่าไม้ได้เปลี่ยนสถานภาพจากเดิม เป็น "โรงเรียนการป่าไม้" สังกัดกองฝึกอบรม กรมป่าไม้ ตั้งแต่วันที่ 25 ธันวาคม พ.ศ. 2535 ทำหน้าที่ฝึกอบรมข้าราชการ พนักงานของกรมป่าไม้ และหน่วยงานอื่น ๆ ตลอดจนการอบรมชาวบ้าน เด็กเยาวชน นักเรียน นักศึกษา
การปฏิรูประบบราชการในปี พ.ศ. 2545 ส่งผลให้โรงเรียนการป่าไม้ ต้องเปลี่ยนสถานะอีกครั้งจากเดิมเป็น "ศูนย์ฝึกอบรมที่ 1 (แพร่)" สังกัดกองฝึกอบรม กรมอุทยานแห่งชาติ สัตว์ป่า และพันธุ์พืช กระทรวงทรัพยากรธรรมชาติและสิ่งแวดล้อม ทำหน้าที่ฝึกอบรมข้าราชการ พนักงาน และประชาชนทั่วไปเช่นเดิม ตั้งแต่วันที่ 13 พฤศจิกายน พ.ศ. 2545 เป็นต้นมา หลังจากนั้นในปี พ.ศ. 2547 ได้มีการเปลี่ยนแปลงต้นสังกัดจากเดิมเป็น สังกัดส่วนฝึกอบรม สำนักบริหารงานกลาง แต่ยังทำหน้าที่เช่นเดิม เมื่อวันที่ 9 มีนาคม พ.ศ. 2559  กรมอุทยานแห่งชาติ สัตว์ป่า และพันธุ์พืช มีคำสั่งที่ 473/2559 เปลี่ยนชื่อศูนย์ฝึกอบรมที่ 1 (แพร่) จัดตั้งเป็นสถาบันประชารัฐพิทักษ์ป่า มีหน้าที่ในการสร้างและพัฒนาเครือข่ายการอนุรักษ์ทรัพยากรป่าไม้ ร่วมกับภาคเอกชน ภาคประชาชน ภาคประชาสังคม และหน่วยงานราชการที่เกี่ยวข้อง
แหล่งข้อมูลอื่น

ประวัติโรงเรียนป่าไม้แพร่[ลิงก์เสีย]
เหมือนพิมพ์ สุวรรณกาศ.  (2555).  กิจการป่าไม้เมืองแพร่ก่อน พ.ศ. 2532: นายทุน แรงงาน และเทคโนโลยี.  วารสารประวัติศาสตร์ (มหาวิทยาลัยศรีนครนทรวิโรฒ).  หน้า 34-48.
ศูนย์ชั่งตวงวัดภาคตะวันออกเฉียงเหนือ (ขอนแก่น)

ศูนย์ชั่งตวงวัดภาคตะวันออกเฉียงเหนือ (ขอนแก่น) ได้รับการประกาศจัดตั้งและมอบอำนาจหน้าที่จาก กระทรวงพาณิชย์ เมื่อวันที่ 10 เมษายน พ.ศ. 2549 ทำหน้าที่เป็นสำนักงานสาขาชั่งตวงวัดเขต 2-1 ขอนแก่น มีเขตอำนาจในท้องที่จังหวัดขอนแก่น จังหวัดกาฬสินธุ์ จังหวัดมหาสารคาม และจังหวัดร้อยเอ็ด และให้มีเขตอำนาจในส่วนที่เกี่ยวกับการสนับสนุนการปฏิบัติงานของสำนักงานสาขาชั่งตวงวัดที่จัดตั้งขึ้นในท้องที่ภาคตะวันออกเฉียงเหนือด้วย
อำนาจหน้าที่ตามพระราชบัญญัติ มาตราชั่งตวงวัด
1.เก็บรักษาแบบมาตราชั่งตวงวัด
2.ออกหนังสือรับรองการประกอบธุรกิจและใบอนุญาต
3.ตรวจสอบและให้คำรับรองเครื่องชั่งตวงวัด
4.จดทะเบียนเครื่องหมายเฉพาะตัว
5.ปฏิบัติการอื่นตามที่บัญญัติไว้ในพระราชบัญญัติ
1.เก็บรักษาแบบมาตราชั่งตวงวัด
แบบมาตราชั่งตวงวัด มีความสำคัญอย่างยิ่งสำหรับงานตรวจสอบตรวจรับรองเครื่องชั่งตวงวัด 
จะใช้เป็นเครื่องมือในการเปรียบเทียบกับค่าที่เครื่องชั่งตวงวัดนั้นแสดงออกมาว่าผิดไปจากแบบมาตรามาก
น้อยเพียงใด ถูกต้องหรือไม่มากน้อยเพียงใดเกินไปจากที่กฎหมายชั่งตวงวัดได้กำหนดไว้ในกฎกระทรวง
ที่ออกตามพระราชบัญญัติมาตราชั่งตวงวัด เพื่อคุ้มครองให้การวัดใด ๆ ก็ตามในชีวิตประจำวันของประชาชนในประเทศมีความน่าเชื่อถือ สามารถนำไปใช้แลกเปลี่ยนสินค้าและบริการ คำนวณภาษีอากร การควบคุมตามกฎหมายต่าง ๆ การควบคุมความปลอดภัย การดุแลรักษาสุขภาพ และกิจกรรมอื่นได้โดยสะดวก ถูกต้องแม่นยำ
ดังนั้น สำนักงานจึงได้กำหนดมาตรฐานเพื่อดูแลรักษาแบบมาตราของเครื่องชั่งตวงวัดไว้อย่างดี สามารถให้บริการตรวจสอบให้กับตุ้มน้ำหนัก, เครื่องชั่ง, เครื่องตวง, เครื่องวัดต่าง ๆ ได้
2.ออกหนังสือรับรองการประกอบธุรกิจและใบอนุญาต
การประกอบธุรกิจที่เกี่ยวกับการนำเข้า การผลิต ซ่อม ขาย เครื่องชั่งตวงวัดจะต้องขอหนังสือรับรองการประกอบธุรกิจทุกปี และต้องปฏิบัติตามกฎระเบียบที่สำนักงานกลางกำหนดไว้
3.ตรวจสอบและให้คำรับรองเครื่องชั่งตวงวัด
เครื่องชั่งตวงวัดตามกฎหมายชั่งตวงวัดต้องได้รับการตรวจสอบและได้รับคำรับรองของพนักงานเจ้าหน้าที่ชั่งตวงวัดยกเว้นเครื่องชั่งตวงวัดทีรัฐมนตรีประกาศยกเว้น ซึ่งการรับรองกระทำโดยประทับหรือแสดงเครื่องหมาย
คำรับรองและออกหนังสือรับรองประจำเครื่อง แต่ในกรณีที่ไม่สามารถประทับเครื่องหมายได้ เนื่องจากจะเกิดความเสียหายก้สามารถออกหนังสือสำคัญให้อย่างเดียวก็ได้
ดังนั้นผู้ประกอบธุรกิจชั่งตวงวัดที่นำเข้า ผลิต ซ่อม ขาย หรือครอบครองเครื่องชั่งตวงวัดที่ยังไม่มีเครื่องหมายคำรับรองต้องนำเครื่องมารับการตรวจสอบเพื่อให้คำรับรองจากพนักงานเจ้าหน้าที่
4.จดทะเบียนเครื่องหมายเฉพาะตัว
ผู้ประกอบธุรกิจชั่งตวงวัดที่นำเข้า ผลิต ซ่อม  ต้องมายื่นขอจดทะเบียนเครื่องหมายเฉพาะตัว
เพื่อไม่ให้ซ้ำกัน แล้วแสดงไว้บนเครื่องชั่งตวงวัดที่ตนเองนำเข้า ผลิต หรือซ่อม
5.ปฏิบัติการอื่นตามที่บัญญัติไว้ในพระราชบัญญัติ
แหล่งข้อมูลอื่น

ศูนย์ชั่งตวงวัดภาคตะวันออกเฉียงเหนือ (ขอนแก่น)
The Mask จักรราศี

| The Mask Singer หน้ากากนักร้อง |
| --- | --- |
โลโก้
ซีซั่น จักรราศี
ออกอากาศ: 29 สิงหาคม พ.ศ. 2562 – 7 พฤศจิกายน พ.ศ. 2562
กรรมการ: ดูในบทความ
พิธีกร: กันต์ กันตถาวร
เครือข่าย/สถานี: ช่องเวิร์คพอยท์
ผู้ชนะ: เหมือนแพร พานะบุตร (กิ่ง) "หน้ากากราศีธนู"
ลำดับเหตุการณ์
◀ พ.ศ. 2562 ►
The Mask จักรราศี เป็นรายการโทรทัศน์ประเภทเรียลลิตี้มิวสิกโชว์ฤดูกาลพิเศษของ The Mask Singer หน้ากากนักร้อง ของประเทศไทย ผลิตรายการโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) ดำเนินรายการโดย กันต์ กันตถาวร เริ่มออกอากาศตอนแรกวันพฤหัสบดีที่ 29 สิงหาคม พ.ศ. 2562 เวลา 20.05 น.
โดยรูปแบบการแข่งขันของฤดูกาลนี้จะแตกต่างกับ The Mask Line Thai และ The Mask วรรณคดีไทย โดยในฤดูกาลนี้ จะเน้นการนำเรื่องของจักรราศีและโหราศาสตร์เข้าไปผสมผสานด้วยในรายการ
คณะกรรมการ

รายนามของคณะกรรมการแต่ละคน มีดังนี้
|  | ชื่อ-นามสกุล | จำนวนเทป |
| --- | --- | --- |
| 1 | มณีนุช เสมรสุต (ครูอ้วน) | 11 |
| 2 | จักรวาล เสาธงยุติธรรม (หนึ่ง) | 11 |
| 3 | อภิษฎา เครือคงคา (ไอซ์) | 10 |
| 4 | เกียรติศักดิ์ อุดมนาค (เสนาหอย) | 10 |
| 5 | ศิริพร อยู่ยอด (ตั๊ก) | 5 |
| 6 | ธนวัฒน์ ประสิทธิสมพร (นุ้ย) | 4 |
| 7 | สมพล ปิยะพงศ์สิริ (ไก่) | 3 |
| 8 | ยุทธนา บุญอ้อม (ป๋าเต็ด) | 3 |
| 9 | กพล ทองพลับ (ป๋อง) | 2 |
| 10 | วัลลภ มณีคุ้ม (มัม ลาโคนิคส์) | 2 |
| 11 | พุทธชาด พงศ์สุชาติ (ตุ๊ยตุ่ย) | 2 |
| 12 | อคัมย์สิริ สุวรรณศุข (จั๊กจั่น) | 1 |
| 13 | เฉลิมพล ทิฆัมพรธีรวงศ์ (แจ๊ค) | 1 |
| 14 | ณรงค์ แซ่วี (รุ่ง สุริยา) | 1 |
| 15 | กาญจน์เกล้า ด้วยเศียรเกล้า (เกรซ) | 1 |